CELEX: 22006D0122
Language: hr
Date: 2006-09-22 00:00:00
Title: Odluka Zajedničkog odbora EGP br. 122/2006 od 22. rujna 2006. o izmjeni Priloga XIII. (Promet) Sporazumu o EGP

11/Sv. 013
            
            
               HR
            
            
               Službeni list Europske unije
            
            
               292
            
         22006D0122
   
               L 333/50
            
            
               SLUŽBENI LIST EUROPSKE UNIJE
            
            
               22.09.2006.
            
         
      ODLUKA ZAJEDNIČKOG ODBORA EGP
   br. 122/2006
   od 22. rujna 2006.
   o izmjeni Priloga XIII. (Promet) Sporazumu o EGP
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 90/2006 od 7. srpnja 2006. (1)
               
            
         
               (2)
            
            
               Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (2), Uredba (EZ) br. 550/2004 Europskog parlamenta i Vijeća od 10. ožujka 2004. o pružanju navigacijskih usluga zračnog prometa na jedinstvenom europskom nebu (3) i Uredba (EZ) br. 551/2004 Europskog parlamenta i Vijeća od 10. ožujka 2004. o organizaciji i korištenju zračnog prostora na jedinstvenom europskom nebu (4) uključene su u Sporazum Odlukom Zajedničkoga odbora EGP-a br. 67/2006 od 2. lipnja 2006. (5) s posebnim prilagodbama za pojedine države.
            
         
               (3)
            
            
               Uredbu Komisije (EZ) br. 2096/2005 od 20. prosinca 2005. o utvrđivanju zajedničkih uvjeta za pružanje navigacijskih usluga zračnog prometa (6) trebalo bi unijeti u Sporazum.
            
         
               (4)
            
            
               Uredbu Komisije (EZ) br. 2150/2005 od 23. prosinca 2005. o utvrđivanju zajedničkih pravila za fleksibilno korištenje zračnog prostora (7) trebalo bi unijeti u Sporazum,
            
         ODLUČIO JE:
   Članak 1.
   Iza točke 66.w (Uredba (EZ) br. 552/2004 Europskog parlamenta i Vijeća) Priloga XIII. Sporazumu umeću se sljedeće točke:
   
               „66.x
            
            
               
                  32005 R 2096: Uredba Komisije (EZ) br. 2096/2005 od 20. prosinca 2005. o utvrđivanju zajedničkih uvjeta za pružanje navigacijskih usluga zračnog prometa (SL L 335, 21.12.2005., str. 13.).
            
         
               66.y
            
            
               
                  32005 R 2150: Uredba Komisije (EZ) br. 2150/2005 od 23. prosinca 2005. o utvrđivanju zajedničkih pravila za fleksibilno korištenje zračnog prostora (SL L 342, 24.12.2005., str. 20.).”.
            
         Članak 2.
   Tekstovi Uredbi (EZ) br. 2096/2005 i 2150/2005 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 23. rujna 2006. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (8), ili na dan stupanja na snagu Odluke Zajedničkog odbora EGP-a br. 67/2006 od 2. lipnja 2006., ovisno od datuma koji nastupi kasnije.
   Članak 4.
   Ova se Odluka objavljuje u Odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 22. rujna 2006.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 289, 19.10.2006., str. 29.
   
      (2)  SL L 96, 31.3.2004., str. 1.
   
      (3)  SL L 96, 31.3.2004., str. 10.
   
      (4)  SL L 96, 31.3.2004., str. 20.
   
      (5)  SL L 245, 7.9.2006., str. 18.
   
      (6)  SL L 335, 21.12.2005., str. 13.
   
      (7)  SL L 342, 24.12.2005., str. 20.
   
      (8)  Ustavni zahtjevi nisu navedeni.